CELEX: 62014TN0700
Language: sk
Date: 2014-09-24 00:00:00
Title: Vec T-700/14: Žaloba podaná 24. septembra 2014 – TV1/Komisia

17.11.2014   
            
            
               SK
            
            
               Úradný vestník Európskej únie
            
            
               C 409/60
            
         Žaloba podaná 24. septembra 2014 – TV1/Komisia
   (Vec T-700/14)
   2014/C 409/81
   Jazyk konania: nemčina
   
      Účastníci konania
   
   
      Žalobkyňa: TV1 GmbH (Unterföhring, Nemecko) (v zastúpení: C. Scherer-Leydecker, J. Mey a A. Rausch, advokáti)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Európskej komisie o zadaní zákazky týkajúce sa časti IV verejného obstarávania PO/2014-03/A4, rozhodnutie žalovanej neuzatvoriť so žalobkyňou zmluvu, ktoré bolo oznámené 25. júla 2014, ako aj rozhodnutie žalovanej uzatvoriť zmluvu pre časť IV s iným uchádzačom, ktoré bolo oznámené 1. augusta 2014,
            
         
               —
            
            
               zrušil zmluvu o poskytnutí služieb, ktorá bola uzatvorená na základe zadania alebo po zadaní zákazky,
            
         
               —
            
            
               zaviazal žalovanú na náhradu trov konania, vrátane trov konania, ktoré vznikli pred súdom, nákladov na výkon činnosti znalcov a výdavkov, ktoré vznikli žalobkyni z dôvodu tohto konania, predovšetkým cestovných výdavkov a nákladov na ubytovania a na odmenu advokátom,
            
         
               —
            
            
               vyzval žalovanú prostredníctvom opatrenia na zabezpečenie priebehu konania v súlade s článkom 64 ods. 3 písm. d) Rokovacieho poriadku Všeobecného súdu na predloženie dokumentu o zadaní zákazky, ako aj ďalších relevantných dokumentov a umožnenie žalobkyni neobmedzeného prístupu do spisu, ktorý jej bol do tohto okamihu odopieraný.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza predovšetkým štyri žalobné dôvody.
   
               1.
            
            
               Prvý žalobný dôvod: nezvyčajne nízka ponuka uchádzača, ktorému bola zákazka pridelená.
               Žalobkyňa tvrdí, že Komisia nevykonala dôkladné preskúmanie podľa názoru žalobkyne nezvyčajne nízkej ponuky uchádzača, ktorému bola zákazka pridelená, a nevylúčila túto ponuku, alebo jej predkladateľa z verejného obstarávania. Komisia tým porušila svoju povinnosť vyplývajúcu z článku 110 ods. 2 nariadenia č. 966/2012 (1) v spojení s článkom 151 nariadenia č. 1268/2012 (2), ako aj povinnosť dobrej správy vecí verejných, ktorá jej vyplýva z článku 41 ods. 2 Charty základných práv Európskej únie.
            
         
               2.
            
            
               Druhý žalobný dôvod: chybné podklady k verejnému obstarávaniu.
               Ďalej žalobkyňa uvádza, že Komisia porušila zásady vzťahujúce sa na verejné zákazky, predovšetkým zásady rovnosti zaobchádzania, nediskriminácie a zabezpečenia spravodlivej hospodárskej súťaže, ako aj článok 102 nariadenia o rozpočtových pravidlách.
               Žalobkyňa v tejto súvislosti uvádza, že Komisia nesplnila podmienky článku 105 nariadenia o rozpočtových pravidlách o úplných, jasných a presných podkladoch k verejnému obstarávaniu.
            
         
               3.
            
            
               Tretí žalobný dôvod: nesprávne posúdenie ponuky uchádzača, ktorému bola zákazka pridelená.
               Žalobkyňa v tejto súvislosti tvrdí, že posúdenie ponuky uchádzača, ktorému bola zákazka pridelená, nespĺňa povinnosť odôvodnenia a vychádza z nesprávne zistených skutkových okolností, ako aj zo zjavne nesprávneho posúdenia a zo zneužitia právomocí.
            
         
               4.
            
            
               Štvrtý žalobný dôvod: nesprávne posúdenie ponuky žalobkyne.
               Žalobkyňa okrem toho namieta, že informácie Komisie týkajúce sa ponuky žalobkyne nespĺňali povinnosť uviesť odôvodnenie a Komisia sa pri posúdení ponuky žalobkyne dopustila zjavne nesprávneho posúdenia a uváženia.
            
         
      (1)  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012, o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, s. 1).
   
      (2)  Delegované nariadenie Komisie (EÚ) č. 1268/2012 z 29. októbra 2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L 362, s. 1).